Freema Agyeman

Frema Agyeman (Londres, 1979ko martxoaren 20a) Ingalaterrako zinema, telebista eta antzerki aktorea da. Doctor Who telesailean Martha Jones eta New Amsterdam telesailean Dr. Helen Sharpe izateagatik da ezaguna eta bi telesail hauetan egindako lanarengatik hainbat sari jaso ditu.

Biografia

Hastapenak 
Freema Agyeman Londresen jaio zen 1979an. Izaten Frema zen, baina izen artistikotzat "Freema" hartu zuen ahosketa arazoak ekiditeko. Ama iraniar kurdua du eta aita ghanarra. Gaztea zela gurasoak banandu egin ziren. Ama musulmana eta aita metodista izan arren Freema katolikoa da, izan ere eskola katolikotan ikasi baitzuen, ez da katoliko praktikantea ordea. 1996an Anna Scher Theatre Schoolen ikasketak egiten hasi zen eta 2000an Middlesex Unibertsitatean Drama ikasketetan graduatu zen.

2003an Crossroads telesailean Lola Wiseren rola betez hasi zuen aktore ibilbidea eta British Soap Awardsetan hainbat izendapen jaso zituen. Urte haietan hainbat film independentetan hartu zuen parte.

Doctor Who eta Torchwood: Martha Jones 
2006an Doctor Who telesailerako castingean hartu zuen parte eta atal batean Adeola Oshodiren papera bete zuen. Hurrengo castingera aurkezteko Agryemanek dantza, arte martzialak, hipika eta gimnasia landu zituen eta 2007an Martha Jones izateko aukeratu zuten, doktorearen laguntzailea alegia, eta bi denboralditan agertu zen. Martha Jones beraren papera Torchwood telesailean ere bete zuen. Bi telesail hauetatik eratorritako bestelako filme, audio eta antzerkietan ere izan zen martha Jones. Doctor Who-ren bidez hainbat izendapen izan zituen eta bi sari ere irabazi zituen, Glamour Awards-etan debutari onena eta Screen Nation Film & TV Awards-etan Telebistako emakumezko aktore faboritoarena.

Ondorengo lanak 
Hurrego urteetan hainbat telesailetan protagonista izan zen, aipagarrienak Law & Order frankiziaren Erresuma Batuko telesailean, The Carrie Diaries-en eta Sense8-n. 2018 eta 2022 artean New Amsterdam mediku telesailean aritu zen. 2021ean The Matrix Resurrections filmean agertu zen.

Filmografia

Filmeak

Telesailak

Antzerkia

Audioak

Erreferentziak

Kanpo estekak 

 Aktorearen IMDBko fitxa irakurgai 

Londrestarrak
Ingalaterrako aktoreak
Doctor Who telesaileko aktoreak